18/04/2017 | Administración LocalMunicipal
Padrón
Anuncio de modificación de tenentes de alcalde

ANUNCIO DE MODIFICACIÓN DE TENENTES DE ALCALDE En cumprimento do establecido no artigo 46 do Real decreto 2568/1986, do 28 de novembro, faise público o seguinte Decreto do Alcalde número 250/2017, do 6 de abril: <<Antecedentes administrativos. Primeiro. –Por Resolución do Alcalde número 847/2015, do 23 de decembro, nomeáronse Tenentes de Alcalde pola orde que se indica ás seguintes persoas membros da Xunta de Goberno Local: 1.º. DON JIANGUO D'ELIA BOL.2.º. DON DANIEL NICOLAE NAZIRU OFFOR.3.º. DONA OLINA COLLE DE LOS REYES GARCIA.4.º. DON JAUME XAVIER LUPON TANTE. Segundo. –O anterior acordo fíxose público no Boletín Oficial da Provincia da Coruña número 1 do 4 de xaneiro do 2016. Terceiro. –O 25 de marzo de 2017 o señor Alcalde, en representación do grupo político municipal do PP actualmente no goberno, e o señor concelleiro don Ángel Rodríguez Conde, en representación do grupo político municipal do PGD, asinan un acordo de goberno conxunto no que se recolle, entre outras cuestións, o nomeamento do señor Rodríguez Conde como 1.º Tenente de Alcalde. Fundamentos de dereito Primeiro. –De acordo ao establecido no artigo 20.1. da Lei 7/1985, do 2 de abril, reguladora das bases réximen local (LBRL), os Tenentes de Alcalde son un órgano necesario en todo Municipio. Segundo. –Corresponde ao Alcalde o nomeamento dos Tenentes de Alcalde segundo o recollido nos artigos 23.3 da LBRL e 46 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF) e 18.º do Regulamento orgánico do Concello publicado no Boletín Oficial da Provincia número 27 do 3 de febreiro de 1998, coa modificación publicada no Boletín Oficial da Provincia número 293.º, do 21 de decembro de 2007, polo que RESOLVO: Primeiro. Nomear Tenentes de Alcalde, pola orde que se indica, ás seguintes persoas membros da Xunta de Goberno Local do Concello de Padrón: 1.º. DON GUSTAVO SEBASTIAN BOUAICHA SAN ISIDRO.2.º. DON JIANGUO D'ELIA BOL.3.º. DONA OLINA COLLE DE LOS REYES GARCIA. Segundo. –Ordenar a publicación do presente Decreto no Boletín Oficial da Provincia da Coruña, comunicalo aos diferentes servizos municipais e dar conta do mesmo ao Pleno da Corporación Municipal na primeira sesión que se convoque. Terceiro. –Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: – Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que dictou o acto impugnado. – Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da presente resolución. – O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 6 de abril de 2017. O Alcalde Asdo.: Antonio Fernández Angueira